Su cucu II

Giarigadu1 da su segundu nidu,
si ch'est allavranzadu2 in-d-unu bucu:
in-d-una pelcia fraziga3 ‘e saucu
cun-d-una tonca etza s'est unidu.

Da ch'an totu sos mùculos4 finidu
com'an betadu becos tonca e cucu:
che pòberu s'abbasciat a su sucu5
ca tot'est bonu po chie est famidu.

Sa paonissa, a s'abbàida-abbàida
s'est abbista su cucu chi li lèada
a trampa una trassista culisàida6.

Sa prima est cana e frita e no l'imprèada,
sa segunda est isterile e malàida
e solu cun sa tonca si recrèada.

Su trintunu 'e Auslu 1971

1Giarigadu: Cacciato.
2Allavranzadu: riparato.
3Pelcia fraziga: cavità fradicia.
4Mùculos: riserve.
5Sucu: minestra di farina di scarsa qualità.
6Culisàida: cutrettola.